*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***


กิ๋นข้าวแล้วกา ร้านอาหารเมืองเหนือ ร้านเล็กๆอยู่ปากซอยระหว่างแบริ่ง 37-39 ร้านเป็นตึกแถว 1 คูหา เป็นห้องแอร์มีที่นั่งพอประมาณ ขับรถผ่านหลายทีแล้ว แต่ไม่เคยได้ลองมาแวะซักที รอบนี้ตั้งใจมาทานเลยค่ะ 

Open 11.00-20.00 (ร้านหยุดวัน อ เว้น อ ต้นเดือน)
Tel. 061-3651645 , 097-2246359
FB. @KiNkhawLaewKa
Free WiFi
ที่จอด ริมถนนหน้าร้าน


### รายการที่สั่ง ###

น้ำอัญชัญมะนาว (30฿) รสชาติใช้ได้เข้มข้นดีค่ะ ไม่เปรี้ยวมากเท่าไหร่

ข้าวซอยไก่ (70฿) ปริมาณเยอะมาก เล่นเอาจุกเลยทีเดียว รสชาติใช้ได้ ไก่นุ่มกำลังดี 

ไส้อั่ว (70฿) อันนี้ชอบสุดเลย รสชาติจัดจ้านดี เข้มข้นเนื้อแน่น ทานไม่หมดห่อกลับเอาค่ะจานนี้ เพราะเจอข้าวซอยเยอะจัด

*** เป็นร้านอาหารเหนือเล็กๆทำกันในครอบครัวเอง ระหว่างทานก็เห็นพี่เจ้าของร้านอุ้มลูกเล็กบริการลูกค้าไปด้วยค่ะ ใครผ่านมาแถวนั้นแวะอุดหนุนได้นะคะ อาหารราคาไม่แรง รสชาติใช้ได้ แอร์เย็นฉ่ำดี เราไปทานช่วงบ่ายๆ หายร้อนเลยค่ะ ***